心靈哲學

係哲學嘅一個子領域，專門思考有關心靈嘅問題，同心靈科學領域好有關係。

定義心靈 

定義上，心靈哲學就係專門諗心靈相關嘅問題。所以要搞心靈哲學，首先要問以下呢條問題：

對於呢個問題，廿一世紀初嘅心靈科學普遍採用功能主義。呢個觀點主張，要判定一件物件「係咪心靈」係應該以件物件嘅行動同傾向嚟定義嘅：要將物件分類，可以運用至少兩個方法，
一係靠佢哋嘅物料嚟分；
二係靠佢哋嘅功能嚟分；
例如一張枱噉，一張木造嘅枱同鐵造嘅枱喺物料上唔同，具有唔同嘅物理成份，但功能同行為上相同，所以用功能嚟分可以算係同一種物件。心靈功能主義主張嘅就係，心靈係一種功能上嘅物件分類－假想而家有個用血肉造嘅腦同一個用電子零件造嘅電腦，兩者都係能夠做運算嘅物體，而如果嗰部電腦能夠有齊嗮血肉造嘅腦嘅功能－即係感受情緒、學習知識同埋做決策呀噉－嘅話，噉佢就可以算得上係一個「心靈」。廿世紀後半橛以至廿一世紀初嘅認知科學家一般都抱持功能主義觀點，認為如果有一個人工智能或者一個外星人嘅腦，而佢係有齊嗮人類智能嘅功能嘅話，噉佢都可以算得上係一個心靈。

心腦之別 

廿一世紀初嘅心靈哲學同埋相關領域多數都認同心腦同一論，意思即係主張腦等同於心靈。根據典型嘅心腦同一論，心靈入面發生嘅事－感知、思緒同想像等等－冚唪唥都同腦入面發生嘅物理事件有所對應。

基本上，一個相信心腦同一論嚟研究心靈嘅人會攞住佢研究嗰種心靈現象，並且用神經成像方法，睇吓個腦嘅邊啲物理特性同佢研究緊嗰種心靈現象有統計相關，靠噉嚟劃出心靈同腦成點樣嘅對應；舉個簡單例子，家陣個研究者研究緊想像力，佢可以一路要受試者做要求想像力嘅工作一路用腦電圖方法睇住大腦皮層各橛嘅電活動，如果大腦皮層有幾橛嘅電活動同「係咪用緊想像力」完全冇統計相關嘅話，噉呢幾橛大腦皮層當中嘅物理過程就應該同想像力唔啦更。

基於心腦同一論搞嘅認知科學研究喺廿世紀經已取得相當大嘅成功，所以廿世紀嘅科學界基本上接受咗心腦同一論。例如廿世紀中就有心靈哲學家噉樣講：

思想實驗
桶中腦

科學思考

認知科學
知識論

攷

心靈哲學